Ce se întâmplă cu Joao Cancelo & Joao Felix, împrumutați la FC Barcelona
Catalanii se află pe locul doi în La Liga.
După 29 de etape desfășurate în primul eșalon al Spaniei, FC Barcelona se situează pe a doua poziție cu 64 de puncte. În consecință, echipa pregătită de Xavi Hernandez a înregistrat până în clipa de față 19 victorii, șapte rezultate de egalitate și trei înfrângeri.
Ce se întâmplă cu Joao Cancelo & Joao Felix, împrumutați la FC Barcelona
Joao Cancelo de la Manchester City și Joao Felix de la Atletico Madrid sunt amândoi trimiși sub formă de împrumut până la finele actualei stagiuni la FC Barcelona.
Joan Laporta, patronul catalanilor, a vorbit despre situația celor doi și a ținut să evidențieze faptul că FC Barcelona își dorește să-i păstreze și în următorul sezon.
"Cred că Joao Cancelo și Joao Felix vor continua la Barca și în sezonul următor. Sper că Atletico nu va avea vreo problemă. Iar Manchester City nu cred că va pune vreo limită.
Cu siguranță va fi o extindere a împrumutului cu un preț fix", a spus Joan Laporta, citat de jurnalistul sportiv Fabrizio Romano pe rețelele social media.
???????????? Barça president Laporta: "I think both João Cancelo and João Félix will continue at Barça next season".
"I hope Atlético won't create any issue. I don't think Man City will put any limit to that".
"For sure it will be an extension of loans with a fixed price", told MD. pic.twitter.com/LFCdSUqXO9
— Fabrizio Romano (@FabrizioRomano) March 23, 2024
De când a ajuns pe "Camp Nou, Joao Cancelo a bifat 32 de apariții, a reușit să-și treacă numele pe tabela de marcaj de patru ori și să paseze decisiv în nu mai puțin de patru situații diferite, în aproximativ 2500 de minute petrecute la club.
De cealaltă parte, Joao Felix a jucat în 34 de partide pentru FC Barcelona și a punctat de nouă ori în aproape 1900 de minute petrecute în echipamentul catalanilor. Pe deasupra, portughezul și-a trecut în cont și cinci assist-uri.
Urmăriți SPORT.RO și pe Google News